En 56-årig kvinde fra Himmerland er søndag eftermiddag omkommet i en voldsom trafikulykke på Egensevej lidt uden for Mou øst for Aalborg. Den dræbtes pårørende er underrettet om ulykkens tragiske udfald. Det fortæller vagtchef ved Nordjyllands Politi bent Højgaard. Ulykken skete klokken 14.10 da de to biler af ukendte årsager kørte frontalt sammen. Den dræbte kvindes bil endte på taget på en mark ved siden af vejen mens den anden bil - som blev ført af en 34-årig mand - endte i vejsiden med svære materielle skader. Med sig i bilen havde den 34-årige to børn. De er alle kommet lettere til skade. Egensevej spærret efter ulykken Nordjyllands Politi valgte efter ulykken at spærre Egensevej uden for Mou - ved sommerhusområdet Skellet - for al trafik mens redning og den efterfølgende oprydning foregik på stedet. Derudover har en bilinspektør fra Nordjyllands Politi arbejdet på stedet for at dokumentere omstændigherne omkring ulykken. Klokken 15.40 oplyser politiet, at man forventer at åbne egensevej for trafik igen ved 16-tiden. Ulykken skete her:

Opsummering:
Egensevej er spærret efter en alvorlig ulykke på Egensevej ved Mou. Der er etableret omkørsel på stedet.